2. ΑΠΟΦΑΣΙΣ ΔΙΟΙΚΗΤΙΚΟΥ ΣΥΜΒΟΥ ΛΙΟΥ Ι.Κ.Α. Συνεδρ. 78 της 16 Δεκ. 1952 Αριθμ. 2462  Το Διοικητικόν Συμβούλιον του Ι.Κ.Α., έχον υπ’ όψιν τας διατάξεις του άρθρ. 13 του Α.Ν. 1846/51, ειδικώτερον δε την παρ. 5 και την πρώτην περίοδον της παρ. 6 του άρθρου τούτου, το άρθρ. 1 παρ. 1 και 3, ως και το άρθρ. 4 του Κανονισμού «περί συγκροτήσεως τακτικών και ειδικών εκτάκτων Επιτροπών, καθορισμού των αρμοδιοτήτων και αποζημίωσιν τούτων». Σελ. 346 Α’.Αποφασίζει την συγκρότησιν τακτικής επιτροπής εκ των μελών του, Αργ. Νικολοπούλου, ως προέδρου, Ι.Σαλίκα, των Δ/ντων Ι.Κ.Α. Γ. Ράλλη, Δ. Χέλμη και ενός ετέρου ανωτέρου υπαλλήλου, ορισθησομένου υπό της Επιτροπής Διοικήσεως, ως μελών εις ην αναθέτει, όπως γνωματεύση επί της ασκήσεως ιεραρχικού ελέγχου επί των (κατ’ ασφαλιστικήν αρμοδιότητα) εκδιδομένων πράξεων των λοιπών οργάνων της ασφαλίσεως. Ο έλεγχος ούτος θ’ ασκήται: 1)οίκοθεν, βάσει των υπό των Τ.Δ.Ε. των Υποκ/μάτων υποβαλλομένων πρακτικών, 2)τη παραπομπή της Γενικής Δ/νσεως, πιθανολογούσης την συνδρομήν των προϋποθέσεων ασκήσεως ιεραρχικού ελέγχου επί των παραπεμπομένων πράξεων, είτε κατά την υπ’ αυτής άσκησιν εποπτείας, είτε τη αιτήσει παντός έχοντος έννομον συμφέρον ή οργάνου τινος της ασφαλίσεως, 3)επί των αποφάσεων των Τ.Δ.Ε., δι’ ων γίνονται δεκταί εν όλω ή εν μέρει αιτήσεις θεραπείας, κατ’ αποφάσεων Δ/ντού Υποκ/τος. Β’.Αναθέτει την εν γένει άσκησιν του ιεραρχικού ελέγχου κατά των (κατ’ ασφαλιστικήν αρμοδιότητα) εκδιδομένων πράξεων των λοιπών οργάνων της ασφαλίσεως, κατόπιν γνωματεύσεως της κατά την παρ. Α’ της παρούσης Επιτροπής, εις την Επιτροπήν Διοικήσεως. 15Β.Ι.δ.2 Ιεραρχικός ΄Ελεγχος 